HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Kolme oppituntia Galilean järveltä Israelista
Tervetuloa ohjelman pariin! Olen Hermes Falcao Jr.
Tämänpäiväinen jakso tulee suoraan Israelista.
Kävimme siellä hiljattain.
Palvelimme Israelissa -
ja tutustuimme kansakuntaan, jolla on erityinen paikka Jumalan sydämessä.
Kun pääsee lähelle Jumalaa, alkaa rakastaa, mitä Hän rakastaa.
Ja Jumala rakastaa Israelia. Se on hyvin erityinen maa, -
koska siellä on tapahtunut hyvin paljon historiaa.
Näen asian niin, ettei se johdu vain maasta itsestään, -
vaan kaikesta, mitä siellä tapahtui. En näe sitä vain muistopaikkana.
Näen sen todistuksena sille, -
mitä voimme saada elämässämme tänä päivänä täällä eri kansoissa.
Jumala toimii yhä niin kuin Israelissa Raamatun aikana.
Puhun tänä päivänä suoraan Galilean järveltä.
Se on hyvin tärkeä paikka etenkin Jeesuksen työssä.
Galilean järvellä tapahtui paljon asioita.
Luen muutamia raamatunpaikkoja, mitä voimme oppia Galilean järveltä.
Kerron kolmesta Galilean järven tapahtumasta, -
jotka voivat olla voimallisia sovellettuna elämääsi.
Ensimmäinen tapahtuma, josta aion puhua, -
on myrsky, jonka Jeesus tyynnytti.
Luetaan yhdessä Mark. 4:35: -
"Ja sinä päivänä hän illan tultua sanoi heille: -
'Lähtekäämme yli toiselle rannalle'. Niin he laskivat kansan luotaan -
ja ottivat hänet mukaansa, niinkuin hän venheessä oli; -
ja muitakin venheitä oli hänen seurassaan.
Ja nousi kova myrskytuuli, ja aallot syöksyivät venheeseen, -
niin että venhe jo täyttyi. Ja itse hän oli peräkeulassa ja nukkui -
nojaten päänaluseen. Ja he herättivät hänet ja sanoivat hänelle: -
'Opettaja, etkö välitä siitä, että me hukumme?'
Ja herättyään hän nuhteli tuulta ja sanoi järvelle: 'Vaikene, ole hiljaa'.
Niin tuuli asettui, ja tuli aivan tyven.
Ja hän sanoi heille: 'Miksi olette niin pelkureita?
Kuinka teillä ei ole uskoa?'
Ja suuri pelko valtasi heidät, ja he sanoivat toisillensa: -
'Kuka onkaan tämä, -
kun sekä tuuli että meri häntä tottelevat?'"
Kuten näemme, tämä voimateko -
tapahtui Galilean järvellä.
Yhtäkkiä nousi myrsky.
Se heitteli venettä.
Vene alkoi täyttyä vedellä.
Ja Jeesus nukkui veneessä.
Saatat kysyä, tiesikö Jeesus, että myrsky oli tulossa.
Miksi Hän sitten halusi toiselle rannalle?
Miksi Hän nukkui?
Ja miksi opetuslapset pelkäsivät niin?
Ensinnäkin pitää ymmärtää, -
ettei Jumala ole luvannut myrskyistä vapaata elämää.
Myrskyiksi voisi kutsua kaikenlaisia vastoinkäymisiä, joita kohtaamme.
Asioita, joita meille tapahtuu, tai olosuhteita, jotka ovat meitä vastaan.
Pitää muistaa, että tässä elämässä tulee eteen haasteita ja ongelmia.
Tulee vastoinkäymisiä. Uskoamme koetellaan monesti.
Jeesus vei opetuslapset tälle matkalle.
Yhtäkkiä nousi myrsky. Tuuli yltyi kovaksi.
Vesi nousi veneeseen. He siis kokivat myrskyn vaikutukset.
Varmasti joku teistä kokee nytkin jonkin tapahtuman vaikutuksia.
En väitä, että se olisi hyvä asia -
tai että on hienoa kokea myrsky. Se ei ole meistä mukavaa.
Mutta yksi asia on varma: Jeesus oli heidän kanssaan veneessä.
Ja Hän nukkui. Toisin sanoen näytti kuin Jeesus ei olisi välittänyt.
Vaikka Jeesus oli täysin Jumala, Hän oli myös täysin ihminen, -
eli Hänkin väsyi. Niinpä Hän nukkui.
Opetuslapset pelkäsivät todella henkensä edestä.
He luulivat kuolevansa. Niinpä he herättivät Jeesuksen.
"Herra, etkö välitä, että me hukumme."
Joku katsoja saattaa nytkin kysellä: "Jumala, etkö välitä tilanteestani?
Etkö välitä, että myrsky riepottelee elämääni ja uhkaa upottaa veneeni?
Mitä voit tehdä?"
Jeesus nousee ja sanoo: -
"Myrsky, vaikene. Tuuli, aallot vaietkaa."
Raamattu sanoo, että tuli aivan tyven Jeesuksen sanan seurauksena.
Hämmästyttävää on minusta se, mitä Jeesus sanoi heille sen jälkeen.
"Miksi olette niin pelkureita? Kuinka teillä ei ole uskoa?"
Toisin sanoen Jeesus sanoi heille: Myrskyn, -
haasteiden, nousevan veden ei tule -
viedä teiltä uskoa. Silloin uskosi täytyisi toimia.
Kun kohtaat koettelemuksen tai myrskyn tai veneesi uhkaa upota -
tai kaikki näyttää epäonnistuvan ja tuntuu, että hukut ja kuolet, -
silloin uskosi pitää toimia. Niin Jeesus sanoi heille.
Aktivoi uskosi elämäsi vaikeimmalla hetkellä.
Silloin uskoasi koetellaan.
Uskon, että Jumala puhuu teistä joillekuille, -
jotka läpikäyvät vaikeuksia ja myrskyä: Aktivoikaa uskonne.
Usko, jonka Hän on rakentanut teihin. Sana, jonka Hän on kylvänyt sydämiin.
Aktivoi usko ja ala julistaa Jumalan Sanaa -
olosuhteesi yli. Ala puhua vuorellesi.
Jeesus puhui aina uskosta. "Uskokaa Jumalaan."
Alkukielellä ilmaus tarkoittaa samanlaista uskoa kuin Jumalalla.
Käyttäkää sitä.
Jeesus siis nuhteli opetuslapsia -
heidän pelkonsa ja epäuskonsa tähden.
Opetuslapset vaikuttuivat siitä, että Jeesus pystyi pysäyttämään myrskyn.
Jeesus sanoi heille: -
"Teidän ei pitäisi pelätä, kun minä olen veneessä.
Ja lisäksi annan teille vallan käskeä myrskyä."
Jumala ei luvannut, ettei elämässä tule myrskyjä.
Mutta yksi asia on varma. Hän sanoi: "En koskaan jätä enkä hylkää teitä.
Niin kauan kuin olen veneessänne, -
vettä voi tulla sisään mutta te ette huku.
Te ette kuole ettekä häviä.
Te selviätte, ja myrsky lakkaa.
Tuuli tyyntyy ja meri rauhoittuu."
Galilean järveltä me saamme -
tämän ihanan totuuden: -
Siellä, missä Jeesus on, myrskyjen täytyy antaa periksi ja antautua.
Myrskyn pitää totella Jumalan ääntä.
Kun me puhumme Jumalan Sanaa, -
myrskyn, jota käyt läpi, on tyynnyttävä.
Sen pitää totella Jumalan ääntä.
Sinä ja minä olemme Kristuksen lähettiläitä maailmassa.
Kun kohtaamme myrskyn, meidän ei pidä pelätä -
vaan puhua Sanaa, aivan kuten Jeesus puhui, eikä pelätä.
Tiedän, että se on helpommin sanottu kuin tehty, -
sillä kun se osuu omalle kohdalle, -
saatamme aistia sen pelon -
tai odotuksen, että pian tapahtuu jotain pahaa.
Mutta pysähdy ja muista silloin, kuka olet -
ja että Jumala on puolellasi eikä Hän ikinä jätä eikä hylkää.
Ala puhua Jumalan Sanaa, niin myrsky tyyntyy.
Galilean järvellä on monta muutakin oppituntia. Puhun vielä kahdesta.
Katsomme nyt videon. Sen jälkeen palaamme tänne, -
ja kerron, mitä muuta voimme oppia Galilean järveltä. Katsotaan video.
Valmistaudu elämäsi kokemukseen.
Lähetysmatka Brasiliaan 2019.
Koe yliluonnollisuus itse ja anna Jumalan käyttää sinua.
Lokakuun 23.―31. päivänä ihmeitä, -
pelastumisia, köyhien auttamista.
Herätys Brasíliassa.
Ilmoittaudu jo tänään osoitteessa revivalexplosion.com.
Elämäsi muuttuu ikihyviksi.
Hei! Olen täällä Galilean järvellä. Takanani avautuu upea maisema.
Tämä on hyvin historiallinen paikka kristityille, -
sillä täällä Jeesus teki monia ihmeitä.
Täällä Hän esimerkiksi käveli vetten päällä.
Pietari käveli vetten päällä yrittäessään seurata Jeesusta, -
mutta hän alkoi vajota.
Täällä opetuslapset myös saivat runsaan kalansaaliin.
Jeesus puhui heille ja käski heidän -
heittää verkot toiselle puolelle.
He eivät olleet saaneet kalaa koko yönä.
Nyt he saivat suuren saaliin.
Tämä on Israelin suurin järvi.
Perinteisesti sitä on kutsuttu myös mereksi, mutta se on järvi.
Se on erittäin suurikokoinen.
Täällä Jeesus myös kutsui opetuslapset.
Heistä osa, mm. Andreas, Jaakob, Pietari ja Johannes, oli kalastajia.
Täällä Jeesus kutsui heidät palvelutyöhön.
He jättivät kaiken ja seurasivat Jeesusta.
On mahtavaa olla Israelissa. Täällä Raamattu aivan kuin herää eloon.
Luemme monia raportteja, mutta on mahtavaa olla täällä -
ja nähdä asiat omin silmin.
Mielestäni jokaisen kristityn kannattaisi kokea tämä.
Jos mahdollista, tule Israeliin. Se avaa erilaisen näkökulman.
Raamatun lukemisen lisäksi voi nähdä Raamatun elävän silmien edessä.
Nähdä Raamatun tapahtumapaikat -
ja mahtavat näkymät ja maisemat.
Galilean järvellä Jeesus myös tyynnytti myrskyn.
Hän nukkui veneessä. Muistatteko kohdan?
Opetuslapset olivat pelosta suunniltaan.
He herättivät Jeesuksen. Jeesus tyynnytti myrskyn, aallot ja tuulen.
Se tapahtui juuri täällä.
Järvi on valtava.
Sen läpi pohjoisesta etelään virtaa Jordanjoki.
Paikka on mahtava. Monet uskovat tulevat tänne, -
koska heistä on kiva olla vesillä, joiden päällä Jeesus käveli, -
nähdä kaikki nämä mahtavat maisemat -
ja todistaa, että tämä on tärkeä paikka, jossa Jeesus teki -
mahtavia ihmeitä ja kutsui opetuslapset.
Mietipä. Opetuslapsilla oli täällä elämä.
Heillä oli kalastajan liiketoimintaa.
He olivat tottuneet elämään täällä.
He olivat rakentaneet elämänsä tänne.
Täällä Jeesus kutsui heidät, ja he jättivät kirjaimellisesti kaiken.
Kaikki eivät olleet kalastajia. Matteus oli veronkerääjä.
Mutta kalastaja-opetuslasten elämä oli täällä.
Sitten Jeesus kutsui heidät täältä -
ihmeiden ja ilosanoman julistamisen elämään.
He jättivät kaiken tutun ja astuivat tuntemattomaan.
Uskon, että aika ajoin Jumala kutsuu sinuakin jättämään tutun paikan -
ja asiat, jotka tunnet hyvin.
Ja Hän kutsuu sinua paikkaan, joka ei ole sinulle ennalta tuttu.
Mutta he ovat meille esimerkki. Kun he kuulivat Mestarin äänen, -
he jättivät kaiken tutun, -
kaiken tässä paikassa, kalastajan liiketoimen.
He jättivät kaiken ja lähtivät seuraamaan Mestarin ääntä.
Se ei ollut heille tuttu, mutta se oli totuus ja Jumalan suunnitelma heille.
Tahdon jättää teille tämän rohkaisun sanoman.
Seuraa Jumalan kutsua elämässäsi. Voit joutua jättämään kaiken tutun -
ja astumaan tuntemattomaan, mutta jos Jeesus kutsuu sinua, tee se.
Saat nähdä samanlaisia ihmeitä kuin he.
Jopa järvellä, jonka he tunsivat hyvin, he näkivät asioita, -
joita he eivät osanneet kuvitellakaan.
On mahtavaa olla täällä. Toivotan teille siunausta ja rauhaa.
Luvassa on lisää videoita Israelista, kun kierrämme tätä upeaa maata, -
jota Jumala rakastaa paljon.
Ohjelma jatkuu täältä studiosta.
Puhumme Galilean järven oppitunneista.
Galilean järvi on opettanut minulle myös Jumalan kutsusta.
Jumalan kutsu on mahtava asia.
Ihmisen pitää tehdä päätös ja reagoida siihen.
Matt. 4:18: -
"...kulkiessaan Galilean järven rantaa [Jeesus] näki kaksi veljestä, -
Simonin [Pietarin] ja Andreaan [veli] heittämässä verkkoa järveen; sillä he -
olivat kalastajia. Ja hän sanoi heille:
'Seuratkaa minua, niin minä teen teistä ihmisten kalastajia'.
Niin he jättivät kohta verkot ja seurasivat häntä.
[Ja] hän näki toiset [veljekset], Jaakobin [ja] Johanneksen [veneessä]
isänsä Sebedeuksen kanssa laitta- massa verkkojaan kuntoon; ja hän -
kutsui heidät. [He] jättivät [heti veneen] ja isänsä ja seurasivat häntä."
Täytyy ymmärtää, että näille neljälle opetuslapselle -
kalastaminen ei ollut vain jokin harrastus. Se oli heidän ammattinsa.
Jaakobilla ja Johanneksella, Sebedeuksen pojilla, -
oli perheyritys. He olivat ammattikalastajia, -
jotka saivat elantonsa kalastamisesta.
Jeesus ilmestyi paikalle ja sanoi: "Seuratkaa minua."
Raamattu sanoo, että he heti jättivät kaiken ja seurasivat Häntä.
On helpompi lukea kiinnittämättä juuri huomiota -
kuin ymmärtää, mitä todella tapahtui. He jättivät isänsä, liiketoimensa, -
tutun paikkansa, mukavuusalueensa ja tutut työtehtävät -
ja seurasivat Jeesuksen ääntä -
ja astuivat tuntemattomaan.
Juuri se on silmiinpistävää Jumalan kutsussa. Jumala kutsuu sinut, -
ja usein kutsuun liittyy haaste.
Pitää vastata uskossa ja jättää tuttuus taakse.
En puhu vain paikkakunnasta.
Puhun paikasta Hengessä, -
paikasta hengellisessä elämässä, -
jossa on jo tottunut olemaan.
Joskus sukulaiset ja ystävät arvostelevat ja vastustavat sitä.
Pitää ymmärtää, että jos haluat menestyä hengellisessä elämässä, -
täytyy olla kuuliainen Jeesuksen äänelle, oli hinta mikä tahansa.
Opetuslapset ymmärsivät sen. Sama juttu Pietarilla ja Andreaksella.
He jättivät kaiken ja seurasivat Häntä.
Sinun täytyy vastata Jumalan kutsuun, sanoa Jeesukselle "kyllä" -
ja seurata Hänen suunnitelmaansa elämällesi. Joskus sillä on hintansa.
Hintana voi olla luopuminen mukavasta ja tutusta paikasta.
Pitää jättää tuttu paikka ja astua tuntemattomaan, -
koska tottelee Jeesuksen ääntä. Se on Galilean järven oppitunti.
Galilean järvi opettaa meille -
myös ihmeellisestä kalansaaliista.
Ihmeellisestä kalansaaliista kerrotaan -
Luuk. 5:1―11:ssä.
Emme nyt ehdi lukea katkelmaa, -
mutta kerron sen lyhyesti.
Opetuslapset kalastivat koko yön mutta eivät saaneet mitään.
Jeesus tuli paikalle ja sanoi: "Heittäkää verkko toiselle puolelle."
Pietari sanoi: "Herra, olemme kalastaneet oikeastaan koko yön.
Olemme ammattikalastajia emmekä ole saaneet mitään."
He osasivat hommansa mutta eivät silti saaneet kalaa.
Jeesus käski heidän heittää verkko toiselle puolelle.
Pietari sanoi: "Sanojesi tähden teemme niin."
Toteltuaan Jeesusta he saivat niin paljon kalaa, -
että he tarvitsivat apua -
saadakseen nostettua koko kalansaaliin, -
sillä vene oli upota.
Jeesuksen, Jumalan ääni tuo aina siunauksen, -
vaikka me kyseenalaistaisimmekin.
Pietari kyseenalaisti mutta totteli silti Jeesuksen ääntä.
Ymmärrätkö? Hän sanoi: "Olemme työskennelleet koko yön, -
mutta sanojesi mukaan teen sen."
Se onkin tärkeää. Pitää olla kuuliainen äänelle.
Tulet niittämään suunnattoman siunauksen kuuliaisuutesi tähden.
Jumalan kutsu. Pitää sanoa "kyllä" Jeesukselle. Jättää kaikki.
En tarkoita, että pitää välttämättä jättää kotikaupunki tai perhe.
Voi olla niin, mutta kenties ei. Se voi olla jotain muutakin.
Kutsuun liittyy aina haaste. Jumala haastaa sinut. Sinun pitää totella.
Lisäksi pitää totella Jeesuksen ääntä silloinkin, kun siinä ei ole järkeä.
"Olen kokeillut sitä, mutta olen kuuliainen sanoillesi."
Rukoilen puolestasi, että Herra koskettaa elämääsi ja siunaa sinua -
ja että Hänen suosionsa tulee elämäsi ylle.
Ja että sairaat paranevat ja masentuneet vapautuvat.
Rukoillaan. Isä, Jeesuksen nimessä, kosketa jokaista katsojaa.
Kosketa sitä, jonka elämässä on nyt myrskyisää -
ja vene uhkaa täyttyä vedellä.
Hänestä tuntuu, ettet, Isä, välitä siitä, mitä he läpikäyvät.
Herra, anna uskon nousta hänen sydämessään.
Anna hänelle voimaa tässä hetkessä -
vastustaa pelon ja ahdistuksen kiusausta, -
seistä lujana ja käskeä myrskyn laantua Jeesuksen nimessä.
Rukoilen sairaiden puolesta.
Nuhtelen sairauksia ja tauteja Jeesus-nimessä.
Murran demonisen sorron voiman Jeesuksen Kristuksen nimessä.
Julistan kirkkauttasi, voimaasi ja läsnäoloasi Jeesus-nimessä.
Isä, kiitos, että kosketat jokaista juuri nyt.
Niitä, jotka vastaavat Jumalan kutsuun myöntävästi -
ja jotka tottelevat ääntäsi.
Kiitos, että vahvistat seurakuntaasi joka maassa Jeesuksen nimessä.
Herra, kiitos, että annat voimasi ja läsnäolosi virrata.
Jeesus-nimessä aamen.
Kiitos seurasta! Jos ohjelma on siunannut sinua, -
anna lahjoitus tällä nettisivulla.
Lisäksi ryhdy kumppaniksemme. Tutustu työhömme maailmalla.
On tärkeää, että ihmiset katsovat ohjelmaa ja lisäksi osallistuvat.
Kumppanuus ei ole vain lahjoituksia, vaan osallistumisesta -
samaan siunaukseen ja valtakunnan työstä kanssamme.
Rukoilemme kumppanien puolesta joka päivä.
Uskomme sopimisen voimaan. Jos uskot työhömme, -
tule mukaan työhön. Lähetä sähköpostia, esitä kysymyksiä.
Tutustu työhömme.
Pidetään yhteyttä. Jumalan siunausta! Ensi kertaan!
HERÄTYKSEN LÄPIMURTO Hermes Falcao Jr.:n kanssa.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz